wickkiey/tamil-wikipedia-chunked huggingface dataset:
# கிரேக்கர்

## வரலாறு

### தோற்றம்

2200 மற்றும் 1900 கிமு க்கு இடையில் 3வது ஆயிரமாண்டின் இறுதியில் பால்கன் குடாவின் தெற்கு முனையில் தற்போது கிரீஸ் என்று அழைக்கப்படும் பகுதிக்கு கிரேக்க முன்னோர்கள் வந்திருக்கலாம் என்று கருதப்படுகிறது. கி.மு. 2ஆம் ஆயிரமாண்டில் கிரேக்க நிலப்பகுதிக்கு இடம்பெயர்ந்தவர்களின் வரிசையானது, பண்டைய கிரேக்க பேச்சுவழக்குகளின் அடிப்படையில் புனரமைக்கப்பட வேண்டும் எனக் கருதப்படுகிறது. இந்த காலகட்டத்திற்கு இடையில் அயோனியர்கள் மற்றும் அக்கீயர் (பழங்குடியினர்) ஆகியோர் இடம்பெயர்ந்தனர். இதன் விளைவாக கிமு 16 ஆம் நூற்றாண்டில் மைசீனியன் கிரேக்கம் ஏற்பட்டது. முதலாவது , மற்றும் இரண்டாவது டோரியன் படையெடுப்பு, கிமு 11 ஆம் நூற்றாண்டில் ஆர்காடோசைப்ரியட் பேச்சுவழக்குகளை இடமாற்றம் செய்வதற்குக் காரணமாக அமைந்தது.
# பெரவள்ளூர் சிந்தாமணி விநாயகர் கோயில்

**சிந்தாமணி விநாயகர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரவள்ளூர் புறநகர்ப் பகுதியில் அமைந்துள்ள ஒரு பிள்ளையார் கோயில் ஆகும்.  
கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள சிந்தாமணி விநாயகர் கோயிலின் புவியியல் ஆள்கூறுகள், (அதாவது, 13°06'41.5°N, 80°13'54.8"E) ஆகும்.  
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
# டெல்லியின் குரங்கு மனிதன்

**டெல்லியின் குரங்கு மனிதன்** (*Monkey-man of Delhi*) (ஹிந்தி : मुंहनोचवा, உருது: منھ نوچوا) அல்லது காலா பந்தர்(கருங்குரங்கு) என்பது அசாதாரணமான குரங்கு உருவம் கொண்ட யாராலும் அறியப்படாத ஒரு உருவத்தைக் குறிப்பிடுவதாகும். 2001ம் ஆண்டின் மத்தியில் இத்தகைய உருவம் ஒன்று புது டெல்லிபகுதிகளில் சுற்றி அலைந்து மனிதர்களை தாக்குவதாக குற்றம்சாட்டப்பட்டது. ஆனால் காவல் துறையால் கண்டறியமுடியவில்லை.  
இந்த சம்பவம் அனைத்துமே இந்திய மக்களின் வெகுஜன வெறிக்கும் பயத்திற்கும் ஒரு எடுத்துக்காட்டு என்று கருதப்படுகிறது.
# டெல்லியின் குரங்கு மனிதன்

## வரலாறு

2001 ம் ஆண்டு மே மாதத்தில் இந்தியத் தலைநகர் புதுடெல்லியில், நள்ளிரவில் வெளிப்பட்டு மக்களைத் தாக்கும் ஒரு விசித்திரமான கருங்குரங்கு போன்ற உயிரினத்தைப் பற்றிய செய்திகள் தீ போல பரவத் தொடங்கியது. ஆனால் அந்த உருவத்தை நேரில் பார்த்ததாக சொல்லப்பட்டவர்களின் சாட்சிகள் சொல்வது ஒன்றுபோல இல்லாமல் ஒருவருக்கொருவர் வித்தியாசப்பட்டது. பொதுவாக நான்கு அடிகள் உயரம் கொண்ட அந்த உயிரினம் உடல் முழுவதும் அடர்த்தியான கருப்பு முடியால் மூடப்பட்டிருக்கும் எனவும், தலையில் உலோகக் கவசத்தால் மூடப்பட்டிருக்கும் எனவும் நேரில் கண்டவர்கள் சொல்லியுள்ளனர். மேலும் உலோகத்தால் ஆன நகங்களையும் சிவந்த ஒளிரும் விழிகளையும் கொண்ட அந்த உயிரினம் மூன்று பொத்தான்களை கொண்ட உடையையும் விரைவாக நகரும் பாதடியை அணிந்தும் வருவதாகவும் சிலர் கூறியுள்ளனர்.  
ஆனால் வேறு சிலரோ, அந்தக் குரங்கு உருவமுடைய உயிரினம் நரிகளுக்கு இருப்பதைப்போன்ற கூர்மையான மூக்கு வடிவத்தைக் கொண்டதாகக் கூறியுள்ளனர். வேறு சிலரோ எட்டு அடிகள் கொண்டதாகவும் ஒரு கட்டிடத்திலிருந்து வேறு கட்டிடத்திற்கு விரைவாகத் தாவிச் செல்லும் என கூறியுள்ளனர். குரங்கு மனிதனைப்பற்றி கிட்டத்தட்ட 300 க்கும் மேட்பட்ட அசைப்படங்கள் கிடைத்துள்ளன. மேலும், அந்த உயிரினத்தால் 60க்கும் மேற்பட்ட மனிதர்களுக்கு காயங்கள் ஏற்பட்டதாக குறிப்புகள் உள்ளது. இரண்டு  
ராகேஷ் ஓம்பிரகாஷ் மெஹ்ரா இயக்கத்தில் வெளியான 2009 ஆம் ஆண்டு இந்தி திரைப்படமான தில்லி 6 (2009) கதையின் மையப் புள்ளியாக பழைய டெல்லியில் உள்ள குரங்கு மனிதன் விவரிக்கப்பட்டுள்ளது. இந்த படத்தில், ஹிந்தியில் "காலா பந்தர் (தமிழில் கருங்குரங்கு)" என்று அழைக்கப்படும் இந்த உயிரினம், ஒவ்வொரு மனிதனுக்குள்ளும் இருக்கும் நல்ல குணங்களுடன் இணைந்தே தீய குணங்களும் இருப்பதைக்குறிக்கும் ஒரு உருவகமாகப் பயன்படுத்தப்பட்டுள்ளது.
# டெல்லியின் குரங்கு மனிதன்

## வரலாறு

### தொலைக்காட்சி

- 2012 ம் ஆண்டு இந்தி மொழியில் வெளியான தொலைக்காட்சி தொடரான திருமதி. கௌசிக்கின் ஐந்து மருமகள்கள்யில் இந்த "காலா பந்தர் (தமிழில் கருங்குரங்கு)" மர்மத்தைச் சுற்றியும் ஒரு கதை போவதாக வரும்.
# டெல்லியின் குரங்கு மனிதன்

## வரலாறு

### இசை

- செலோ ராக் இசைக்கோவையில் பாடல்களை பாடும் அமெரிக்க இசைக்குழு ரஸ்புடினாவினால் 2011 ஆம் ஆண்டு வெளியிடப்பட்ட இசைத்தொகுப்பான கிரேட் அமெரிக்கன் கிங்கர்பிரெட்: ரஸ்புடினா ராரிட்டிஸ் & புறக்கணிக்கப்பட்ட பொருட்கள் இல் 12வது பாடலாக "மர்ம மனிதன்-குரங்கு" பற்றி உள்ளது.
# டெல்லியின் குரங்கு மனிதன்

## வரலாறு

### அச்சு ஊடகம்

2011 ம் ஆண்டு தேரே பின்லேடன் இயக்குநர் அபிஷேக் ஷர்மாவின் கிராஃபிக் நாவலான குரங்குமனிதனில், இந்த உயிரினம் தவறாகப் புரிந்து கொள்ளப்பட்ட பல சக்திகளைக்கொண்ட நாயகனாக விளக்கப்படுகிறது. ஒரு அறிவியல் சோதனையின் தவறான விளைவாக குறிப்பிடப்பட்டுள்ளது. இதன் முதல் பாகத்தில் புது டெல்லியில் நடைபெற்ற குரங்கு மனிதனைப் பற்றியும், அதன் தோற்றத்தையும் விவரிக்கிறது, மேலும் பிப்ரவரி 2002 இல் வெளியிடப்பட்ட இரண்டாவது பாகத்தில் கான்பூரில் நடந்த சம்பவங்களின் அடிப்படையில் உள்ள உயிரினம் இடம்பெற்றுள்ளது.
# அபீப் ஓவியர்

**அபீப் ஓவியர்** (*Habib Painter*) அல்லது **ஹபீப் ஓவியர்** (1915-22 பிப்ரவரி 1987) என்பவர் இந்திய கவ்வாலி மற்றும் நாட்டுப்புற பாடகர் ஆவார். அபீப் பாயிண்டரின் நினைவாக அலிகரில் பான் வாலி கோத்திக்கு அருகில் ***புல்புலே ஹிந்த் அபீப் பாயிண்டர் பூங்கா*** எனப் பெயரிடப்பட்ட பூங்கா உள்ளது
# அபீப் ஓவியர்

## ஆரம்ப கால வாழ்க்கை

அபீப் 1915ஆம் ஆண்டு அலிகரில் பிறந்து வளர்ந்தார். விளம்பரப் பலகை ஓவியராகத் தனது தொழிலைத் தொடங்கினார், இதனால் இவர் "அபீப் ஓவியர்" என்று அறியப்பட்டார். கவிதை வாசிப்பு நிகழ்வு (முஷைராக்கள்) ஒன்றில் ரைசு மிர்சா, அபீப் திறமையாக கவ்வாலி பாடுவதைப் பார்த்து, அபீப்பைத் தில்லிக்கு அழைத்து வந்து கவ்வாலி கலைஞராக அறிமுகப்படுத்தினார்.  
இவர் சூஃபி துறவி நிஜாமுதீன் அவுலியா மற்றும் பதின்மூன்றாம் நூற்றாண்டின் புகழ்பெற்ற கவிஞர்/இசையமைப்பாளர் அமீர் குஸ்ரோ ஆகியோரின் ஆன்மீக சீடர் ஆவார்.
# அபீப் ஓவியர்

## இறப்பு

அபீப் ஓவியர் 22 பிப்ரவரி 1987 அன்று தனது 72 வயதில் இறந்தார்.
# அபீப் ஓவியர்

## பட்டம்

இந்தியாவிற்கும் சீனாவிற்கும் இடையிலான போரின் போது, இந்தியக் கலைஞர்கள் தேசத்தை ஊக்குவிக்க தங்கள் ஆதரவினை தங்கள் கலையின் பங்களிப்பு மூலம் வழங்கினர். மேலும் அபீபும் படைவீரர்களை ஊக்குவிக்கும் விதமாகப் பாடல்களைப் பாடினார். அப்போதைய இந்தியப் பிரதமர் ஜவகர்லால் நேரு இவருக்கு "புல்புல்-இ-ஹிந்த்" (இந்தியாவின் நைட்டிங்கேல்) என்ற பட்டத்தை வழங்கி கௌரவித்தார்.  
அபீப் ஓவியரின் நினைவாக அலிகாரில் பான் வாலி கோத்திக்கு அருகில் *புல்புலே ஹிந்த் ஹபீப் ஓவியர் பூங்கா* என்று பெயரிடப்பட்ட பூங்கா ஒன்று உள்ளது.
# அபீப் ஓவியர்

## குறிப்பிடத்தக்க கவ்வாலி பாடல்கள்

- "வோ ஹர் ஜாரே மீ ஹை"
- "நாஸ் நாஸ் போலே நபீ நபீ"
- "பஹுத் கத்தின் ஹை தகர் பான் காட் கி" (பாடல் வரிகள்: அமீர் குஸ்ரோ )
- "ஃபனா இட்னா தோ ஹோ ஜான்"
- "பாப் கி நசீஹத் பேட்டி கோ"
- "வோ சதா சக்கர் மே ரெஹ்தே ஹைன்"
- "ஞி மாலும் நிஹி மாலுன்"
- "கர் கா பேடி லங்கா தய்"
- "மாய் அப் குச் கே நி சக்தா"
- "கரே கோய் பரே கோய்"
- "யே மெரி ஹகீகத் ஹை"
- "கோஷிஷ் நா க்ரனா"
- "போஷிடா போஷிடா"
- "புரா கிஸ்கோ மனு"
- "கிட்னி ஜாலிம் ஹை துனியா"
- "பரோசா கிஸ் பே கிஜே கா"
- "பகவான் இசி மாய் மில்டே ஹை"
- "ரஞ்சித் ரஞ்சிதா"
- "தேதர் ஹோ ஜெய்"
- "ஆஜ் துனா மாய் எய்சா ஜலுங்கி"
- "மெயின் டு அன்வேர் நபி ஹூன்"
# குசராத்தி கதி

**குசராத்தி கதி** (ஆங்கிலம்: *Gujarati kadhi*; ) என்பது கதி எனும் உணவின் குசராத்தி வகை தயாரிப்பாகும். இது மோர் அல்லது தயிர் (தயிர்) மற்றும் கடலை மாவு கொண்டு தயாரிக்கப்படும் மிகவும் பிரபலமான குசராத்தி உணவாகும். கதி குசராத்தி சமையலில் இன்றியமையாத பதார்த்தமாகும்.
# குசராத்தி கதி

## பிரபலம்

இந்தியாவிற்கு அமெரிக்கக் குடியரசுத் தலைவர் பராக் ஒபாமா வந்தபோது *குசராத்தி கதி* பரிமாறப்பட்டது. சீன அதிபர் அகமதாபாத்திற்குச் சென்றபோதும் இவரது உணவு வகையில் கதியும் சேர்க்கப்பட்டது. கதி இந்தியாவில் வெவ்வேறு வகைகளாகத் தயாரிக்கப்படுகிறது. இதன் காரணமாகக் குசராத்தி கதி சிந்தி கதி, ராஜஸ்தானி கதி, போஹ்ரி கதி அல்லது யுபி காதி என அழைக்கப்படுகிறது. இவை ஒவ்வொன்றும் ஒன்றிலிருந்து ஒன்று முற்றிலும் வேறுபட்டது. ஆனால் அனைத்து வகையும் தயிரினை அடிப்படையாகக் கொண்டு தயாரிக்கப்படுகிறது. ஆனால் புளியினை அடிப்படையாகக் கொண்டது சிந்தி கதி. குசராத்தில் இது கிச்சடி அல்லது வேகவைத்த அரிசியுடன் பரிமாறப்படுகிறது.
# குசராத்தி கதி

## தயாரிப்பு

பஞ்சாபி காதியுடன் ஒப்பிடும் போது குஜராத்தி காதி இலகுவானது. தயிர் மற்றும் உளுந்து மாவு சில குவளை தண்ணீரில் கலந்து திரவ கலவையாக மாற்றப்படுகிறது. நறுக்கிய பச்சை மிளகாய், நறுக்கிய இஞ்சி மற்றும் சாதத்தை ஒரு பாத்திரத்தில் மிதமான தீயில் வறுத்து, தயிர் கலந்து சில நிமிடங்கள் சூடுபடுத்திக் கிளறப்படுகிறது. கிச்சடி, நாண், சப்பாத்தி அல்லது சாதத்துடன் சூடாகப் பரிமாறப்படும்.
# குசராத்தி கதி

## தயாரிப்பு

### தேவையான பொருட்கள்

தயிர், உளுந்து மாவு, பெருங்காயம், இலவங்கப்பட்டை தூள், கடுகு, கறிவேப்பிலை, கொத்தமல்லி இலைகள்.
# குசராத்தி கதி

## தயாரிப்பு

### வகைகள்

பஞ்சாபி கதி, சிந்தி கதி, ராஜஸ்தானி கதி, கதியவாடி கதி.
# மணிப்பூர் மாநிலத்தின் இசை

இந்தியா வின் வடகிழக்கு மாநிலங்களில் ஒன்றான மணிப்பூர் வாய்வழி கதை சொல்லலின் பாரம்பரியம் மிக்க மாநிலங்களில் ஒன்றாகும். இங்கு இசைக்கப்படும் நாட்டுப்புற இசை நெடுங்காலமாக இருந்து வருவதாகும்.
# மணிப்பூர் மாநிலத்தின் இசை

## வகைகள்

- எந்தவித முன்னேற்பாடும் இல்லாமல் தன்னிச்சையாக நாயகனும் நாயகியும் மாறி மாறி பாடிக்கொள்ளும் குல்லாங் இசே என்று அழைக்கப்படும் நாட்டுப்புற காதல் பாடல்கள் ,
- இலாய் அரோபா விழாவின் போது ஒரே தாள லயத்தில் இசைக்கப்படும் இலாய் அரோபா இசே எனப்படும் சிற்றின்ப மாயவாதம் பற்றிய மறைமுக குறிப்புகளுடன் பாடப்படும் பாடல்கள்,
- மூங்கில் தண்டு மற்றும் [[தேங்காய்] சிரட்டை மூலம் செய்யப்படும் பெனா (*இசைக்கருவி*') துணையுடன் பாடப்படும் [[பெனா இசே
- பாடல் மூலமும் நடனத்தின் மூலமும் இறைவனின் வாழ்க்கையையும் செயல்களையும் விவரிக்கும் பாரம்பரிய நாட் இசே பாடல்கள் (இவை மணிப்பூரில் பல்வேறு சிறப்பு நிகழ்வுகளில் பாடப்படும் வகைகள்)
- மணிப்பூரின் பெண்களால் பாடப்படும் நுபா பாலா எனப்படும் சைதன்ய மகாபிரபுவைப் பற்றிய பாடல்கள் (இவை மணிப்பூரில் மிகவும் சிறப்பு பெற்ற வகைகள்)
- மிகப்பெரிய சிலம்பல் இசைக்கருவிகளை கொண்டு பாடப்படும் தோப் வகை பாடல்கள் ,
- மனோஹர்ஷி என்ற பத்தொன்பதாம் நூற்றாண்டில் வாழ்ந்த மனிதரின் பெயராலே அழைக்கப்படும் மனோஹர்ஷி வகை பாடல்கள் மற்றும்
- கைதட்டல் ஒலியைக்கொண்டே இசைக்கப்பட்டு பாடப்படும் குபக் இசே வகை பாடல்கள் - என மணிப்பூர் மாநிலத்தின் இசை பரந்துபட்டது.
மெய்தீஸ் என்று அழைக்கப்படும் மணிப்பூர் மாநில மக்களின் பெனா இசைக்கருவி மணிப்பூர் மாநிலத்தின் தொன்மை மற்றும் மாநில பெருமைக்குரிய சின்னமாக விளங்குகிறது.
# மணிப்பூர் மாநிலத்தின் இசை

## முக்கியத்துவம்

திசம்பர் 2013 இல் நடைபெற்ற அசர்பைஜானின் பக்கூவில் நடந்த யுனெஸ்கோ குழுவின் கூட்டத்தின் எட்டாவது அமர்வின் போது "சங்கீர்த்தனை: சடங்கு பாடல், முரசு மற்றும் மணிப்பூரின் நடனம்" என்பது யுனெஸ்கோ அருகிவரும் கலாச்சார பாரம்பரியத்தின் மனிதகுலத்தின் பிரதிநிதி என்ற பட்டியலில் சேர்க்கப்பட்டுள்ளது.
# தினேஷ் சந்திர சென்

ராய் பகதூர் **தினேஷ் சந்திர சென்** (ஆங்கிலம்: Dinesh Chandra Sen; )(3 நவம்பர் 1866 - 20 நவம்பர் 1939) என்பவர் பெங்காலி எழுத்தாளர், கல்வியாளர் மற்றும் இந்தியத் துணைக் கண்டத்தைச் சேர்ந்த வங்காள நாட்டுப்புறவியல் ஆராய்ச்சியாளர் ஆவார். இவர் நிறுவன ஆசிரிய உறுப்பினராகவும், கொல்கத்தா பல்கலைக்கழகத்தின் பெங்காலி மொழி மற்றும் இலக்கியத் துறையின் ராம்தானு லஹிரி ஆராய்ச்சி உறுப்பினராகவும் இருந்தார். இவர் 1939-ல் கல்கத்தாவில் இறந்தார்.
# தினேஷ் சந்திர சென்

## ஆரம்ப வாழ்க்கை மற்றும் குடும்பம்

சென் ஈசுவர் சந்திர சென் மற்றும் ரூபலதா தேவிக்கு சுவாபூர் கிராமத்தில் (இன்றைய வங்காளாதேசத்தின் டாக்கா மாவட்டத்தில்) பிறந்தார். இவரது தாயின் குடும்பம் மணிகஞ்ச் மாவட்டத்தில் உள்ள போக்ஜூரியைச் சேர்ந்தது. ஹிராலால் சென் இவரது உறவினர் ஆவார். இவரது பேரன் சமர் சென் ஒரு பிரபலமான வங்காளக் கவிஞர்.
# தினேஷ் சந்திர சென்

## கல்வி மற்றும் தொழில்

1882-ல், டாக்காவில் உள்ள ஜகன்னாத் பல்கலைக்கழகத்தில் தனது பல்கலைக்கழக நுழைவுத் தேர்வில் தேர்ச்சி பெற்றார். 1885-ல், டாக்கா கல்லூரியில் தனது எப். ஏ. தேர்வில் தேர்ச்சி பெற்றார். இவர் 1889ஆம் ஆண்டில் ஒரு தனியார் மாணவராக ஆங்கில இலக்கியத்தில் ஹானர்ஸுடன் தனது இளங்கலை தேர்வில் தேர்ச்சி பெற்றார். 1891-ல், இவர் கொமிலா நகரில் உள்ள விக்டோரியா பள்ளியின் தலைமை ஆசிரியரானார். 1909-13 காலகட்டத்தில், கொல்கத்தா பல்கலைக்கழகத்தில் புதிதாக நிறுவப்பட்ட பெங்காலி மொழி மற்றும் இலக்கியத் துறையில் பேராசிரியராக இருந்தார். 1913-ல், இவர் இதே துறையில் இராம்தானு லஹிரி ஆராய்ச்சி உறுப்பினரானார். 1921-ல், கொல்கத்தா பல்கலைக்கழகம் இவரது பணியைப் பாராட்டி இலக்கிய முனைவர் பட்டம் வழங்கியது. வங்காள இலக்கியத்தில் இவர் ஆற்றிய பங்களிப்பிற்காக 1931-ல் *ஜகத்தரிணி தங்கப் பதக்கம்* பெற்றார். பின்னர் 1932-ல் பணியிலிருந்து ஓய்வு பெற்றார்.
# தினேஷ் சந்திர சென்

## வெளியீடுகள்

இவர் வங்காள நாட்டுப்புறக் கதைகளைச் சேகரித்துத் தொகுக்கும் பணியினை மேற்கொண்டார். சந்திர குமார் தேவுடன் இணைந்து, 21 நாட்டுப்புற கதைப்பாடல் தொகுப்பான *மைமென்சிங் கிதிகாவை* (மைமென்சிங் மாவட்ட கதைப்பாடல்கள்) வெளியிட்டார்.
# தினேஷ் சந்திர சென்

## வெளியீடுகள்

### பெங்காலி மொழியில்

- *பங்களா பாசா ஓ சாஹித்யா* (1896)
- *டின் பந்து* (மூன்று நண்பர்கள்) (1904)
- ராமாயண கதை ( *ராமாயணக்* கதைகள்) (1904)
- *பெஹுலா* (ஒரு நாட்டுப்புறக் கதை) (1907)
- *சதி* (1907)
- *புல்லாரா* (1907)
- *ஜடா பாரத்* (1908)
- *சுகதா* (கட்டுரைகளின் தொகுப்பு) (1912)
- *கிரிஹாஸ்ரீ* (1916)
- *நில்மானிக்* (1918)
- *முக்தா சூரி* (1920)
- *சரல் பங்களா சாகித்யா* (1922)
- *வைடிக் பாரத்* (வேத இந்தியா: வேதங்களின் கதைகளை அடிப்படையாகக் கொண்டது) (1922)
- *கரேர் கதா ஓ யுகசாஹித்யா* (சுயசரிதை படைப்பு) (1922)
- *அலோகே அந்தரே* (1925)
- *சௌகிர் விடம்பனா* (1926)
- *ஓபரர் அலோ* (1927)
- *பௌராணிகி* (புராணங்களின் கதைகள்) (1934)
- *பிரஹத் பங்கா* (மாபெரும் வங்காளம்: ஒரு சமூக வரலாறு) இரண்டு தொகுதிகளில் (1935)
- *அசுதோஷ் ஸ்மிருதி கதா* (1936)
- *ஷியாமல் ஓ கஜ்ஜல்* (1936)
- *படாவலி மாதுர்யா* (1937)
- *புரதானி* (1939)
- *பங்களார் பூரணரி* (1939)
- *பிரச்சின் பங்களா சாஹித்யே முசல்மானர் அவதன்* (1940)
- *ராக்கலேர் ராஜ்கி*
# தினேஷ் சந்திர சென்

## வெளியீடுகள்

### ஆங்கிலத்தில்

- *ஹிஸ்டரி ஆப் பெங்காலி லாங்குவேஜ் அண்டு லிட்டிரேச்சர்-பெங்காலி மொழி மற்றும் இலக்கிய வரலாறு* (1911)
- *சதி* (1916)
- *தி வைசுணவ லிட்ரேச்சர் ஆப் மெடிவெல் பெங்கால்-இடைக்கால வங்காளத்தின் வைஷ்ணவ இலக்கியம்* (1917)
- *சைத்தன்யா அண்டு கிசு கம்பெனியந்சைதன்யா மற்றும் அவரது தோழர்கள்* (1917)
- *தி போல்க் லிட்டிரேச்சர் ஆப் பெங்கால்-வங்காளத்தின் நாட்டுப்புற இலக்கியம்* (1920)
- *தி பெங்காலில் ராமாயனா-பெங்காலி ராமாயணம்* (1920)
- *பெங்காலி புரோசு ஸ்டைல்-பெங்காலி உரைநடை நடை, 1800-1857* (1921)
- *சைத்தன்யா ஆண்டு கிஸ் ஏஜ்-சைதன்யாவும் அவரது வயதும்* (1922)
- *ஈஸ்ட்ரன் பெங்கால் பல்லாடுசு-கிழக்கு பெங்கால் பாலாட்ஸ்* நான்கு தொகுதிகளில் (1923-1932)
- *கிளிம்சசு ஆப் பெங்கால் லைப்-வங்காள வாழ்க்கையின் காட்சிகள்* (1925)
# திருத்தியமலை

**திருதேசமலை** அல்லது **திருத்தியமலை** (*Thiruthiyamalai*) என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தில் உள்ள ஒரு கிராமம் ஆகும்.
# திருத்தியமலை

## நிலவியல்

திருத்தியமலை கிராமத்திற்கு தெற்கே காவிரி ஆறும் வடக்கே கொல்லி மலையும் அமைந்துள்ளன.  
திருத்தியமலை முசிறியின் வடமேற்கில் 15 கி.மீ. தொலைவிலும், துறையூரிலிருந்து19 கி.மீ. தொலைவிலும் அமைந்துள்ளது. இதன் அருகில் உள்ள மற்ற பகுதிகளாக மண்ணச்சநல்லூர் 15 கி.மீ. தொலைவிலும், பெரமங்கலம் 10 கி.மீ. தொலைவிலும் மூவனூர் 3 கி.மீ. தொலைவிலும் தண்டலை புதூர் (த. புதூர்) 5 கி.மீ. தொலைவிலும் அமைந்துள்ளன. மாவட்டத் தலைநகரான் திருச்சிராப்பள்ளி 49 கி.மீ. தொலைவிலும் மாநிலத் தலைநகரான சென்னை வடகிழக்கில் 300 கி.மீ. தொலைவிலும் அமைந்துள்ளன.
# திருத்தியமலை

## ஏகபுட்ப பிரியநாதர் கோயில்

திருதேசமலையில் சுமார் 5,000 ஆண்டுகள் பழமையான இந்து கோயிலான தாயினும் நல்லாள் சமேத ஸ்ரீஏகபுட்ப பிரியநாதர் திருக்கோயில் அமைந்துள்ளது. இது இந்துக் கடவுளான சிவனுக்கு அர்ப்பணிக்கப்பட்ட தலம். இக்கோயிலில் குடிகொண்டுள்ள இறைவி சிறீரீதாயினும்நல்லாள் ஆவார். இப்பழமையான திருக்கோயில் ஆதித்த சோழன், விக்ரம்சோழர், இரண்டாம் ராஜேந்திர சோழர் முதலானோரால் பராமரிக்கப்பட்டு 1883-ல் சென்னப்ப நாயக்கரால் புதுப்பிக்கப்பட்டது. சிறு குன்றின் மீது அமைந்துள்ள இறைவனை ஏழு திங்கட்கிழமைகளில் தாமரைப் பூவுடன் நெய் விளக்கு ஏற்றி வழிபட்டால் நினைத்தது நடக்கும் என்பது ஐதிகம்.
# திருத்தியமலை

## ஆளுகை

திருதேசமலை, இராயப்பட்டி, பாலப்பட்டி, தி. மேட்டுப்பட்டி, மணலி அயிட்டம்பட்டி, தி. அய்யம்பாளையம், கொல்லப்பட்டி, மற்றும் பச்சனம்பட்டி (மேலூர் மற்றும் கீழூர்) ஆகிய கிராமங்களை உள்ளடக்கிய திருத்தியமலை கிராம ஊராட்சி இங்குச் செயல்படுகிறது.
# திருத்தியமலை

## சுகாதார பராமரிப்பு

- அரசு மருத்துவமனை, மூவனூர் - 3 கி.மீ.
- அரசு மருத்துவமனை, தி. புதூர் - 5 கி.மீ.
- அரசு மருத்துவமனை, திருச்சி - 48 கி.மீ.
# திருத்தியமலை

## கல்வி

### பள்ளிகள்

- அரசு மேல்நிலைப்பள்ளி, திருத்தியமலை
- அரசு மேல்நிலைப் பள்ளி, தி. புதூர்
- அரசு மேல்நிலைப் பள்ளி, மூவனூர்
# திருத்தியமலை

## கல்வி

### கல்லூரிகள்

- அறிஞர் அண்ணா அரசு கலைக் கல்லூரி, முசிறி
- முசிறி தொழில்நுட்ப நிறுவனம், முசிறி
- அரசு பல்நுட்ப கல்லூரி, திருச்சி
- சேஷசாயி தொழில்நுட்ப நிறுவனம், திருச்சி
- ஸ்ரீ அங்காளம்மன் பொறியியல் கல்லூரி, திருச்சி
- ஸ்ரீ ஜெயராம் பொறியியல் கல்லூரி, கரட்டம் பட்டி
- சுதர்சனா பல்நுட்பக் கல்லூரி, துறையூர்
# திருத்தியமலை

## போக்குவரத்து

### பேருந்து

திருச்சி, முசிறி, பெரமங்கலம், துறையூர், புலிவலம், சிறுகம்பூர், டி. புதூர் மற்றும் அதற்கு அப்பால் உள்ள பகுதிகளும் அரசுப் பேருந்துகள் சேவை மூலம் இணைக்கப்பட்டுள்ளன. அருகிலுள்ள பேருந்து நிலையங்கள் திருச்சி, முசிறி மற்றும் துறையூர் ஆகும்.
# திருத்தியமலை

## போக்குவரத்து

### தொடர்வண்டி சேவை

திருத்தியமலைக்கு அருகிலுள்ள தொடருந்து நிலையம் திருச்சிராப்பள்ளி சந்திப்பு ஆகும். திருச்சியிலிருந்து திருத்தியமலைக்கு தொடருந்து போக்குவரத்து இல்லை.
# திருத்தியமலை

## போக்குவரத்து

### வானூர்தி

திருத்தியமலைக்கு அருகிலுள்ள வானூர்தி நிலையம், திருச்சிராப்பள்ளி பன்னாட்டு வானூர்தி நிலையம் (TRZ) ஆகும். இது திருத்தியமலையிலிருந்து 48 கி.மீ. தொலைவில் அமைந்துள்ளது.
# ஜூடோ கே. கே. இரத்தினம்

**ஜூடோ கே. கே. இரத்தினம்** (பிறப்பு **கே. கே. இரத்தினம்** ; 8 ஆகத்து 1930 - 26 சனவரி 2023) என்பவர் தமிழ், இந்தி, மலையாளம், கன்னடம், தெலுங்கு திரைப்படங்களில் பணியாற்றிய ஓர் இந்திய சண்டை பயிற்சியாளர் மற்றும் சண்டைக் காட்சி அமைப்பாளர் ஆவார். இவர் 1959 ஆம் ஆண்டு *தாமரைக்குளம்* படத்தில் நடிகராக அறிமுகமானார். பின்னர் 1966 ஆம் ஆண்டு *வல்லவன் ஒருவன்* திரைப்படத்தில் சண்டைப் பயிற்சியாளராக அறிமுகமானார். திரைப்படங்களிலிருந்து ஓய்வு பெறுவதற்கு முன்பு நடிகராக 2006 இல் *தலைநகரம்* படத்தில் கடைசியாக தோன்றினார். விக்ரம் தர்மா, சூப்பர் சுப்பராயன், தளபதி தினேஷ், ஜாகுவார் தங்கம், ராம்போ ராஜ்குமார், பெப்சி விஜயன், பொன்னம்பலம், ஜூடோ கே. கே. இராமு, இந்தியன் பாஸ்கர், ராஜசேகர், ஆம்பூர். ஆர். எஸ். பாபு, எம். சாகுல் அமீது ஆகிய திரைப்பட சண்டை பயிற்சியாளர்கள், நடிகர்கள் இவரிடம் சண்டைக் காட்சிக் கலைஞர்களாகவும், உதவியாளர்களாகவும் பணியாற்றியவர்களாவர். இவரது மகன் ஜூடோ. கே. கே. இராமு ஒரு சண்டைப் பயிற்சியாளராகவும், இவருடைய பேரன்கள் ஜூடோ லெனின் மற்றும் ஜான் பிரின்ஸ் சண்டைக் காட்சி கலைஞர்களாகவும் உள்ளனர்.  
இரத்தினம் 2023 சனவரி 26 அன்று 92 தன் வயதில் குடியாத்தத்தில் இறந்தார்.
# ஜூடோ கே. கே. இரத்தினம்

## நடிகராக

- 1959 *தாமரைக்குளம்*
- 1963 *கொஞ்சும் குமரி*
- 1977 *காயத்திரி*
- 1982 *போக்கிரி ராஜா*
- 1984 *நாணயமில்லாத நாணயம்*
- 1992 *பொன்னுக்கேத்த புருஷன்*
- 2006 *தலைநகரம்*
# ஜூடோ கே. கே. இரத்தினம்

## தயாரிப்பாளராக

- 1980 *ஒத்தையடி பாதையிலே*
# ஜூடோ கே. கே. இரத்தினம்

## விருதுகளும் கௌரவங்களும்

- 2013 கின்னஸ் சாதனை புத்தகம் - 1200 க்கும் மேற்பட்ட படங்களில் சண்டை பயிற்சி ஒருங்கிணைப்பாளராக பணியாற்றி கின்னஸ் உலக சாதனைகள் .
- 2016 சங்கரதாஸ் சுவாமிகள் விருது .
- தமிழ்நாடு அரசின் 2019 கலைமாமணி விருது.
# நகர மணமகள்

யின் ஓவியம், ராஜா ரவி வர்மா]]  
**நகர வது** அல்லது **நகர மணமகள்** (**Nagarvadhu** or **Nagar Vadhu**) (தேவநாகரி: नगरवधू) பண்டைய இந்தியாவிலும், மத்தியகால இந்தியாவிலும் பாரம்பரியமாக பின்பற்றப்படும் முறையாகும். ஆடல், பாடல் மற்றும் இசை போன்ற கலைகளில் நன்கு தேர்ச்சி பெற்ற அழகிய இளம் பெண்கள் அரசவைகளிலும்; அரசவை பிரமுகர்கள் மற்றும் தனவணிகர்களின் மாளிகைகளிலிலும் பெரிதும் போற்றப்பட்டனர். நகர்வது பட்டத்தை வெல்வதற்காக பெண்கள் போட்டியிட்டனர். இந்த நடைமுறைக்கு எதிராக எந்த தடையும் இல்லை. பரதநாட்டியம், கதக், குச்சிப்புடி, ஒடிசி, கதகளி, சத்ரியா, மணிப்புரி போன்ற பல்வேறு பாரம்பரிய நடனங்களில் மிகவும் திறமையான அழகான பெண் நகர வதுவாக தேர்ந்தெடுக்கப்பட்டார்.  
ஒரு நகர வது பெண் சமுதாயத்தில் மிகவும் மதிக்கப்பட்டார். மேலும் அப்பெண் கோயில், அரசவை, திருவிழா போன்ற இடங்களில் நடனமாடுவதையும், பாடுவதையும் அரசவையினர் மற்றும் மக்களும் பார்த்து ரசிக்கலாம்.  
ஒரு நகர வாதுவின் ஒரு இரவு நடனத்திற்கான விலை மிக அதிகமாக இருந்தது. மேலும் அவள் மிகவும் பணக்காரர்களான அரசர், இளவரசர்கள் மற்றும் பிரபுகளுக்கு மட்டுமே அணுகக்கூடியதாக இருந்தது.  
நகர வது அல்லது நகர மணமகள் ஆண்கள் எவரையும் திருமணம் செய்து கொள்வதில்லை. ஆனால் வசதிபடைத்த ஆண்களிடமிருந்து உதவி பெற்றுக் கொண்டு, அவர்களின் பாலியல் இச்சைகளை தீர்ப்பதுடன், ஆடியும், பாடியும் மகிழ்ச்சியுடன் வைத்துக் கொள்வர். இப்பெண்கள் கடவுளையே கணவராக கொண்டவர்கள் என்பதால் இவர்களை *நித்திய கல்யாணி* என்று மக்கள் அழைப்பர்.
# நகர மணமகள்

## புகழ்பெற்ற நகர வதுக்கள் அல்லது நகர மணமக்கள்

- ஆம்ரபாலி - ஆடல் பெண்- கௌதம புத்தர் காலத்தில் வாழ்ந்தவர்
- வசந்தசேனை- மிருச்சகடிகம் எனும் சமசுகிருத புதினத்தில் வரும் ஆடல் பெண்
- மாதவி - சிலப்பதிகாரம் காப்பியத்தில் வரும் ஆடல் பெண்
# நகர மணமகள்

## இதனையும் காண்க

- தேவதாசி
- தேவதாசி முறை
- ஆயா (பணிப்பெண்)
- ஆயாக்கள் இல்லம்
# புரு (புராண விலங்கு)

**புரு** (Buru) அல்லது **புரா** என்பது அபதானி மக்களின் அடித்தள புராணத்தில் இடம்பெற்றுள்ள ஒரு நீர்வாழ் விலங்கு ஆகும். அருணாச்சலப் பிரதேசத்தின் சிரோ பள்ளத்தாக்கில் தற்போது இருக்கும் இடத்திற்கு அபதானிகளின் இடம்பெயர்வு பற்றிய கதைகள், பள்ளத்தாக்கில் முதலை போன்ற ஆபத்தான உயிரினங்கள் வாழும் ஒரு சதுப்பு நிலத்தை ஆக்கிரமித்துள்ளதைக் கூறுகின்றன. பள்ளத்தாக்கில் குடியேறி சதுப்பு நிலத்தை வடிகட்டுவது, உயிரினங்களை அழிப்பது, வளமான நெல் வயல்களை பயிரிடுவது போன்றவற்றைச் செய்துவருகின்றனர்.  
1945 மற்றும் 1946 ஆம் ஆண்டுகளில், ஜேம்ஸ் பிலிப் மில்சு மற்றும் சார்லஸ் இசுடோனர் ஆகியோர் அபதானி மக்களிடமிருந்து புரு பற்றிய விவரங்களை சேகரித்தனர். அபதானி பெரியவர்களின் கூற்றுப்படி, அவர்களின் முன்னோர்கள்சிரோ பள்ளத்தாக்குக்கு குடிபெயர்ந்தபோது, பள்ளத்தாக்கு முதன்மையாக புரு வாழ்ந்துவந்த சதுப்புநிலமாக இருந்தது. அபதானி மக்கள் பள்ளத்தாக்கில் அதன் வளம் மற்றும் நல்ல தட்பவெப்பநிலை காரணமாக குடியேற முடிவு செய்தனர். ஆனால் அவ்வப்போது அவர்கள் புருக்களுடன் மோதல்களை எதிர்கொண்டார்கள். எனவே அவர்கள் அது வாழ்ந்த சதுப்பு நிலத்திலிருந்து வெளியேற்ற முடிவு செய்தனர். இதனால் அவர்கள் நெல் சாகுபடிக்காக சதுப்பு நிலங்களை வடிகட்டும்போது புருவை அகற்ற முடிவு செய்தனர். வடிகால் காரணமாக பெரும்பாலான புருக்கள் இறந்தன. மேலும் பல நிலத்தடி நீரூற்றுகளுக்குச் சென்றதாகக் கூறப்படுகிறது.  
1947 இல், பேராசிரியர் கிறித்தோபர் வான் பியூரர் ஐமண்டார்ப் புருவைப் பற்றி ஆரய்ந்த மற்றொரு மேற்கத்தியர். அந்த நேரத்தில், விலங்குகள் ஏற்கனவே பள்ளத்தாக்கில் அழிந்துவிட்டதாக கூறப்படுகிறது.  
கடைசி புரு ஒரு இளம் பெண்ணால் கண்டதாகக் கூறப்படுகிறது, ஒரு நாள் இரவில் அவள் தண்ணீர் எடுக்கும் போது அதை ஒரு நீரூற்றில் பார்த்து தனது தந்தையிடம் கூறினாள். அடுத்த நாள் முழு கிராமமும் கற்களாலும் களிமண்ணாலும் நீரூற்றை நிரப்பிவிட்டனர்.
# சிவ பிரசாத் பரூவா தேசிய விருது

**சிவ பிரசாத் பரூவா தேசிய விருது** (*Siva Prasad Barooah National Award*) என்பது செய்தி ஊடக சிறப்பை மேம்படுத்துவதற்காக, பத்திரிகைத் துறையில் சிறந்த பங்களிப்பினை வழங்கும் இந்தியாவில் உள்ள தனிநபர்கள் மற்றும் குழுக்களுக்கு வழங்கப்படும் விருது ஆகும். இந்த விருதினை 1999ஆம் ஆண்டில் கமல் குமாரி அறக்கட்டளையினர் நிறுவினர். புகழ்பெற்ற தேயிலை தோட்டக்காரர், பரோபகாரர், அரசியல்வாதி, மனிதநேய வாதி மற்றும் அசாமின் முதல் அசாமிய நாளிதழான *படோரியின்* வெளியீட்டாளரான சிவ பிரசாத் பரூவாவின் நினைவாக வழங்கப்படுகிறது. இவர் அசாம் மாநிலம் தெங்கலில் உள்ள புகழ்பெற்ற கோங்கிய பரூவா குடும்பத்தைச் சேர்ந்தவர். முதல் விருது அசாம் டிரிபியூனுக்கு வழங்கப்பட்டது. இந்த விருது பெறுபவருக்கு இந்திய ரூபாயில் 2 இலட்சமும், கோப்பையும், *சாதர்* (பொன்னாடை) மற்றும் சான்றிதழ் வழங்கப்படும்.
# சிவ பிரசாத் பரூவா தேசிய விருது

## விருது பெற்றவர்களின் பட்டியல்

| 1999 | அசாம் ட்ரிப்யூன் |  |
| --- | --- | --- |
| 1999 | டி. ஜி. பாருவா |  |
| 1999 | பி. ஜி. பருவா |  |
| 2000 | சஞ்சய் அசாரிகா |  |
| 2001 | திரேந்திர நாத் பெசுபோருவா |  |
| 2002 | தீசுதா செதால்வத் |  |
| 2003 | பிரணாய் ராய் |  |
| 2004 | அருப் குமார் தத்தா |  |
| 2005 |  |  |
| 2006 | பிரபுல்ல சந்திர பருவா | நிர்வாக அறங்காவலர்,
மீடியா டிரஸ்ட், அசாம் |
| 2007 | பாட்ரிசியா முகிம் | ஆசிரியர், ஷில்லாங் டைம்ஸ் |
| 2011 | எம்.எஸ்.பிரபாகர | } |
# சிவ பிரசாத் பரூவா தேசிய விருது

## மேலும் பார்க்கவும்

- கமல் குமாரி பரூவா
# இண்டன்பர்க் ரிசர்ச்

**இண்டன்பர்க் ரிசர்ச்** **எல்எல்சி** (*Hindenburg Research*) என்பது ஒரு நிதி ஆய்வு நிறுவனமாகும். இது 2017ஆம் ஆண்டில் நாதன் ஆண்டர்சனால் நிறுவப்பட்டது. இது நியூயார்க் நகரத்தை தளமாக கொண்டு இயக்குகிறது. 1937ஆம் ஆண்டு ஏற்பட்ட இண்டன்பர்க் பேரழிவை நினைவூட்டுவதாக இந்நிறுவனத்திற்கு பெயரிடப்பட்டது. இந்த பேரழிவு மனிதனால் உருவாக்கப்பட்ட தவிர்க்கக்கூடிய பேரழிவாக வகைப்படுத்தப்பட்டது. இந்த நிறுவனம் பெரு நிறுவனங்களில் நிகழும் நிதி மற்றும் நிர்வாக முறைகேடுகள் குறித்து ஆய்வு செய்வதை தனது பணிகளில் ஒன்றாக கொண்டிருக்கிறது. ஆய்வுக்குப் பிறகு இதன் வலைத்தளம் வழியாக பெருநிறுவனங்களின் மோசடிகள் மற்றும் முறைகேடுகளைக் குறித்த அறிக்கைகளை வெளியிடுகிது. அதானி குழுமம், நிகோலா, குளோவர் சுகாதாரம், கண்டி, லார்ட்ஸ்டவுன் மோட்டார்ஸ் ஆகியவை குறித்து அறிக்கைகளை வெளியிட்டுள்ளது. இதன் அறிக்கைகள் "மோசடிகளை அம்பலப்படுத்துவதிலும் முதலீட்டாளர்களைப் பாதுகாப்பதிலும் முக்கியப் பங்கு வகிக்கின்றன" என்பதற்கான உறுதியைக் கொண்டுள்ளன.
# இண்டன்பர்க் ரிசர்ச்

## செயல்பாடுகள்

இண்டன்பர்க் ரிசர்ச் ஒரு பெருநிறுவனத்தை எடுத்துக் கொண்டு அதன் பொதுப் பதிவுகள், நிறுவன ஆவணங்கள் போன்றவற்றை ஆய்வு செய்தல் மற்றும் அதன் ஊழியர்களுடன் பேசுதல் போன்றவற்றை ஆறு அல்லது அதற்கு மேற்பட்ட மாதங்கள் செய்கிறது. பின்னர் அந்த நிறுவனத்தைப் பற்றிய விசாரணை அறிக்கையைத் தயாரிக்கிறது. இந்த அறிக்கை இண்டன்பர்க்கால் தன் குறிப்பிட்ட கூட்டாளர்களுக்கு விநியோகிக்கப்படுகிறது. இறுதியில் அறிக்கை வெளியிடப்படுகிறது. பங்குகளின் விலை குறையும் என்று கணித்து, அதை குறித்த நேரத்தில் தரகர் மூலமாக வாங்கி விற்று லாபம் ஈட்டும் *ஷார்ட் செல்லிங்* (பங்குச் சந்தையில் ஒரு நிறுவனத்தின் சந்தை மதிப்பு வீழ்ச்சியடைந்தால் முதலீட்டாளர் லாபம் பெறும் வகையிலான ஒரு முதலீட்டு முறை.) எனப்படும் வணிகத்தில் இது நிபுணத்துவம் கொண்டது. அதனால் இண்டன்பர்க் இலாபம் ஈட்டுகிறது.
# இண்டன்பர்க் ரிசர்ச்

## குறிப்பிடத்தக்க ஆய்வுகள்

### நிகோலா அறிக்கை

2020 செப்டம்பரில், இண்டன்பர்க் ரிசர்ச் நிகோலா பெருநிறுவனம் குறித்த ஒரு அறிக்கையை வெளியிட்டது. அதில் அந்நிறுவனம் "டசன் கணக்கான பொய்களால் கட்டப்பட்ட ஒரு சிக்கலான மோசடிகளைக் கொண்டது" என்ற குற்றச்சாட்டுகளை உள்ளடக்கியது. மேலும் அதன் நிறுவனரான திரெவர் மில்டனே அதன் பெரும்பாலான மோசடி நடவடிக்கைகளுக்கும் பொறுப்பு என்று குற்றம்சாட்டியது. மில்டன் முதலில் தன்மீதான குற்றச்சாட்டுகளை மறுத்தாலும்,
# இண்டன்பர்க் ரிசர்ச்

## குறிப்பிடத்தக்க ஆய்வுகள்

### குளோவர் எல்த் ரிப்போர்ட் அண்டு சமத் பலியாபிட்டிய

இண்டன்பர்க் 2021 பெப்ரவரியில் மருத்துவ நன்மைத் திட்டமான கிளோவர் எல்த் பற்றிய அறிக்கையை வெளியிட்டது. அந்த நிறுவனம் நீதித் துறையின் விசாரணையில் இருப்பதைப் பற்றி முதலீட்டாளர்களுக்குத் தெரிவிகாமல் அதைப் புறக்கணித்ததாகக் குற்றம்சாட்டியது. தொழில்முனைவரான சமத் பலிகபிட்டிய முதலீட்டாளர்களை தவறாக வழிநடத்தினார் என்று அறிக்கை குற்றம்சாட்டியது. அறிக்கை வெளியான உடனேயே, அதானி குழும நிறுவனங்களின் பங்கு விலையில் சரிவை சந்தித்தன. தங்களது இந்த அறிக்கை தவறானது என்று கருதினால், அதானி குழுமம் தங்கள் மீது வழக்குத் தொடரலாம் என்று இண்டன்பர்க் அழைப்பு விடுத்ததாக *தி கார்டியன்* சுட்டிக்காட்டியது.
# இண்டன்பர்க் ரிசர்ச்

## மற்ற ஆய்வுகள்

மேலும் இண்டன்பர்க் நிறுவனமானது இணைய சூதாட்ட நிறுவனமான டிராப்ட்கிங், புவிவெப்ப மின் நிலைய நிறுவனமான ஓர்மட் டெக்னாலஜிஸ், மின்சார மகிழுந்து நிறுவனமான முல்லன் டெக்னாலஜிஸ், எஸ்ஓஎஸ் என்ற சீன கட்டச்சங்கிலி மற்றும் ஆல்ட்காயின் நிறுவனம் போன்ற நிறுவனங்கள் பற்றிய அறிக்கைகளையும் வெளியிட்டுள்ளது.
# பிர்லா மந்திர், கொல்கத்தா

**பிர்லா மந்திர்**, (**'Birla Mandir**')இந்தியாவின் கொல்கத்தாவில், பாலிகங்கே, அசுதோஷ் சௌத்ரி அவென்யூவில் அமைந்துள்ள ஒரு இந்துக் கோயிலாகும், இது தொழிலதிபர் பிர்லா குடும்பத்தினரால் கட்டப்பட்டது. இது இராமர் மற்றும் கிருஷ்ணர் போன்ற விஷ்ணுவின் அவதாரங்களுக்கு அர்ப்பணிக்கப்பட்டுள்ளது. கிருஷ்ணரின் பிறந்தநாளான ஜென்மாஷ்டமி அன்று காலை 5.30 மணி முதல் 11 மணி வரையிலும், மாலை 4.30 மணி முதல் இரவு 9 மணி வரையிலும் இக்கோயில் திறந்திருக்கும். பக்தர்கள் வெகு தொலைவில் இருந்து வந்து தெய்வங்களை தரிசனம் செய்வார்கள்.
# பிர்லா மந்திர், கொல்கத்தா

## வரலாறு

1970-ல் இக்கோயிலின் கட்டுமானப் பணி தொடங்கியது. முழு கட்டுமானத்தையும் முடிக்க 26 ஆண்டுகள் ஆனது. கட்டுமானம் சோம்புராஸ் மேற்பார்வையில் இருந்தது.  
1996ஆம் ஆண்டு பிப்ரவரி மாதம் 21ஆம் தேதி புதன்கிழமை அன்று காலை சுவாமி சிதானந்தஜி மகாராஜ் அவர்களால் *பிராண பிரதிஷ்டை* செய்யப்பட்டது. டாக்டர் கரண் சிங் அதே நாளில் இக்கோயிலை திறந்து வைத்தார்.
# பிர்லா மந்திர், கொல்கத்தா

## அமைவிடம்

பிர்லா கோயில் கொல்கத்தா, பாலிகங்கே, அசுதோஷ் சௌத்ரி அவென்யூவில் அமைந்துள்ளது. இது லக்ஷ்மிநாராயண் மந்திர் என்றும் அழைக்கப்படுகிறது. பிர்லா மந்திரின் அருகிலுள்ள மெட்ரோ நிலையம் ஜதின் தாஸ் பூங்கா மற்றும் விஐபி பஜார் (கட்டுமானத்தில் உள்ளது). இது டம்டம்/கொல்கத்தா விமான நிலையத்திலிருந்து 16 கி.மீ. தொலைவிலும், சீல்டா ரயில் நிலையத்திலிருந்து 5 கி.மீ. தொலைவிலும் அமைந்துள்ளது. இவை தவிர; இந்த கோயிலுக்கு வருவதற்கு, பேருந்துகள், டிராம்கள், டாக்சிகள் போன்றவையும் உள்ளன.
# பிர்லா மந்திர், கொல்கத்தா

## கோயில் குறிப்புகள்

- பிரதான கோயிலில் கிருஷ்ணர் மற்றும் ராதையின் சிலைகள் உள்ளன.
- இடது பக்க கோயில் கோபுரத்தில் இந்து தெய்வமான, சக்தியின் அம்சமான துர்கா தேவியின் உருவம் உள்ளது.
- கோவிலின் வலது பக்க கோபுரத்தில் சிவன் தியான நிலையில் இருக்கிறார்.
- 44 கதா நிலத்தில் பரந்து விரிந்துள்ள இந்த கோயில், புவனேஸ்வரில் உள்ள புகழ்பெற்ற லிங்கராஜ் கோயிலை ஒத்திருக்கிறது. பிர்லா மந்திர் அதன் கல் வேலைப்பாடுகளில் பகவத் கீதையின் தத்துவத்தை விளக்கக்கூடிய ஓவியங்கள் காணப்படுகிறது. மேலும், சில சிக்கலான ராஜஸ்தானி கோயில் கட்டிடக்கலை பாணியைக் கொண்டுள்ளது. இந்த கோயில், கட்டிடக் கலைஞர் நோமி போஸ் என்பவரால் வடிவமைக்கப்பட்டது.
# முக்கா வானூர்தி நிலையம்

; (ஆங்கிலம்: *Mukah Airport*; மலாய்: *Lapangan Terbang Mukah*) என்பது மலேசியா, சரவாக், முக்கா நகரில் இருந்து 7 கி.மீ. தொலைவில் அமைந்துள்ள ஒரு வானூர்தி நிலையம் ஆகும்.  
இந்த வானூர்தி நிலையம், சரவாக் மாநிலத்தின் முக்கா பிரிவு பகுதியில் வாழும் மக்களுக்கு வானூர்திச் சேவைகளை வழங்கும் நிலையமாக விளங்குகிறது.
# முக்கா வானூர்தி நிலையம்

## வரலாறு

### பழைய வானூர்தி நிலையம்

பழைய சிறு தொலைவு வானூர்தி நிலையம் (*Short Take-Off and Landing* - **STOL**) 1960-களில் திறக்கப்பட்டது அப்போது அந்த நிலையம் ஒரே நேரத்தில் 67 பயணிகளை மட்டுமே கையாள முடிந்தது. அதன் ஓடுபாதை 1,097 மீட்டர் நீளம் கொண்டு இருந்தது. 2020-இல், 29,011 பயணிகளையும் 3,150 விமான இயக்கங்களையும் கையாண்டது.  
பழைய நிலையத்தில் அதன் கடைசி நாளான 16 ஜூன் 2021-இல் மிரிக்கு மதியம் 1.20 மணிக்கு புறப்பட்ட வானூர்திச் சேவையுடன் அதன் இயக்கம் ஒரு முடிவுக்கு வந்தது.
# முக்கா வானூர்தி நிலையம்

## வரலாறு

### புதிய வானூர்தி நிலையம்

ஏப்ரல் 2009-இல், மலேசிய மத்திய அரசாங்கம் முக்காவில் ஒரு புதிய வானூர்தி நிலைய கட்டுமானத்திற்கு RM 436 மில்லியன் ஒதுக்கியது. கட்டுமானப் பணிகள் 2017-ஆம் ஆண்டு சூலை மாதம் தொடக்கப்பட்டன.  
2020-ஆம் ஆண்டு நிலவரப்படி, வானூர்தி நிலையத்தின் கட்டுமானச் செலவுத் தொகை RM 360 மில்லியன் என்று துணை சரவாக் முதல்வர் ஜேம்சு செமுட் மாசிங் (*James Jemut Masing*) அறிவித்தார். புதிய முக்கா வானூர்தி நிலையம் 17 ஜூன் 2021-ஆம் தேதி தன் செயல்பாட்டைத் தொடங்கியது.
# முக்கா வானூர்தி நிலையம்

## வரலாறு

### 360 மில்லியன் மலேசிய ரிங்கிட்

RM 360 மில்லியன் செலவிலான புதிய முக்கா வானூர்தி நிலையம் முக்கா நகரத்தில் இருந்து 7 கி.மீ. தொலைவில் 285 ஏக்கர் (115 எக்டர்) நிலப்பரப்பில் கட்டப்பட்டுள்ளது. புதிய வானூர்தி நிலையம் கொண்ட வானூர்தி முனையக் கட்டடத்தைக் கொண்டது.  
தவிர ஓடுபாதை, போக்குவரத்து கட்டுப்பாட்டுக் கோபுரம் (*Air Traffic Control Tower*), அலுவலகங்கள், முக்கிய நபர்கள் கட்டடம் (*VIP Building*), தீயணைப்பு நிலையம் மற்றும் பயணிகள் காத்திருக்கும் கூடம் போன்ற வசதிகளைக் கொண்டு உள்ளது.  
இந்தப் புதிய முக்கா வானூர்தி நிலையத்தில் 100 வாகனங்கள் நிறுத்துமிடங்கள், 20 வாடகை வாகனங்கள் நிறுத்துமிடங்கள், 20 உந்துருளிகள் நிறுத்துமிடங்கள், மற்றும் 2 பேருந்துகள் நிறுத்துமிடங்கள் உள்ளன. புதிய வானூர்தி நிலையம் ஆண்டுக்கு 264,000 பயணிகள் வரை கையாளும். மற்றும் தேவைப்பட்டால் பெரிய விமானங்கள் இறங்குவதற்கான நவீனத் தொழில்நுடப வசதிகளும் பொருத்தப்பட்டு உள்ளன.
# ஆதிவாசி மக்கள் கலைக் கழகம்

**ஆதிவாசி மக்கள் கலைக் கழகம்** (*Adivasi Lok Kala Academy*) என்பது பழங்குடியினரின் கலைகளை ஊக்குவித்தல், பாதுகாத்தல் மற்றும் மேம்படுத்துதல் நோக்கத்துடன் 1980-ல் மத்தியப் பிரதேச அரசால் நிறுவப்பட்ட ஒரு கலாச்சார நிறுவனம் ஆகும்.  
இந்நிறுவனம் ஆதிவாசிகள் குறித்துக் கணக்கெடுப்புகளை நடத்துகிறது. மேலும் கலை நிகழ்ச்சிகளை ஏற்பாடு செய்கிறது. பழங்குடி நாட்டுப்புறக் கலைகள் பற்றிய நூல்கள் மற்றும் பொருட்களை வெளியிடவும் செய்கிறது. பழங்குடியினக் கலைகள் மற்றும் நாட்டுப்புற நாடகங்கள் தொடர்பான பல விழாக்களையும் இது ஏற்பாடு செய்கிறது. முக்கியமாக நிகழ்வுகளாக லோக் ரங், ராம் லீலா மேளா, நிமாத் உத்சவ், சம்பதா மற்றும் ஷ்ருதி சமரோஹ் உள்ளன. இந்நிறுவனம் பழங்குடியினர் மற்றும் நாட்டுப்புறக் கலைகள் பற்றிய ஆதிவர்ட் அருங்காட்சியகத்தையும், ஓர்ச்சாவில் சாகேத், ராமாயண கலா அருங்காட்சியகத்தையும் நிறுவியுள்ளது. இந்நிறுவனம் சந்த் துளசிதாசர் - துளசி உற்சவம், துளசி ஜெயந்தி சமரோ மற்றும் மங்களாச்சரண் தொடர்பான விழாக்களையும் ஏற்பாடு செய்கிறது.
# ஆதிவாசி மக்கள் கலைக் கழகம்

## நிர்வாகம் மற்றும் செயல்பாடுகள்

ஆதிவாசி மக்கள் கலைக் கழக அமைப்பின் தற்போதைய இயக்குநர் முனைவர் கபில் திவாரி ஆவார். சனவரி 2021-ல், இந்த அமைப்பு *லோக்ரங்* திருவிழாவை மாநில முதல்வரால் தொடங்கி நடத்தியது.
ஆதிவாசி மக்கள் கலைக் கழகம், பழங்குடியினரின் கலைகள், இலக்கியம் மற்றும் கலாச்சாரம் பற்றிய காலாண்டு ஆய்விதழை *சௌமாசா* என்ற பெயரில் வெளியிடுகிறது.
# காவல் நிலையம்

**காவல் நிலையம்** என்பது ஒரு குறிப்பிட்ட பகுதியின் சட்டம், ஒழுங்கு, குற்றம் நீக்கல், போக்குவரத்து சீர்செய்யப்பட காவல் ஆய்வாளர் தலைமையில் செயல்படும் ஓர் அலுவலகம் ஆகும்.  
காவல் நிலையத்தின் உயர் அதிகாரியாக காவல் ஆய்வாளர் செயல்படுகிறார். அவருக்கு உதவியாக உதவி காவல் ஆய்வாளர்கள் சிலர் பொறுப்பில் உள்ளனர். தலைமைக் காவலர்கள், எழுத்தர் மற்றும் சில காவலர்கள் மற்ற அலுவலர்களாக, அலுவலகத்தின் உள்ளேயும், வெளியிலும் பணியாற்றுகின்றனர்.  
போக்குவரத்தை சீர் செய்ய, அதற்கென தனிப்பிரிவு காவல் அதிகாரிகள், காவலர்கள் செயல்படுகின்றனர்.  
2023 ஆம் ஆண்டு சனவரி 26 ஆம் நாள் குடியரசு தினத்தை முன்னிட்டு, தமிழ்நாட்டில் தேர்ந்தெடுக்கப்பட்ட சிறப்புக் காவல் நிலையங்களில், திருப்பூர் வடக்கு காவல் நிலையம் முதலாவதாகவும், திருச்சி கோட்டை காவல் நிலையம் இரண்டாவது சிறந்த காவல் நிலையமாகவும், திண்டுக்கல் தாலுகா காவல் நிலையம் மூன்றாவது சிறப்பான காவல் நிலையமாகவும் திகழ்ந்தன.  
காவல் நிலையத்தில் ஆண், பெண் என இருபாலரும் பணிபுரிந்தாலும், முழுமையும் பெண்களே பணியாற்றும் அனைத்து மகளிர் காவல் நிலையங்களும் நிறைய உள்ளன. தமிழ்நாட்டில் முதன் முதலாக 1974 ஆம் ஆண்டு, பெண்கள் காவல்துறையில் பணியாற்றத் தொடங்கினர். 1992 ஆம் ஆண்டு ஆயிரம் விளக்கு காவல் நிலையம், பெண் ஆய்வாளர், மூன்று உதவி பெண் ஆய்வாளர்கள், ஆறு பெண் தலைமைக் காவலர்கள் மற்றும் இருபத்துநான்கு பெண் காவலர்கள் என முழுவதும் பெண்களாக, அனைத்து மகளிர் காவல் நிலையம் என உருப்பெற்றது.
# சோர்யா

**சோர்யா** (*Zorya*) அல்லது சோரியா, சார்யா, சாரா, சோர்சா, சோரானித்சா, சோரியுசுகா என்பது இசுலாவிக் நாட்டுப்புறக் கதைகளில் தோன்றும் விடியலின் பெண் உருவம் அல்லது தெய்வம். பாரம்பரியத்தைப் பொறுத்து, இவள் "சிவப்பு கன்னி" அல்லது ஒரே நேரத்தில் இரண்டு அல்லது மூன்று சகோதரிகள் என்று அழைக்கப்படும் ஒரு தனி நபராக தோன்றுகிறாள். சோரியா இந்தோ-ஐரோப்பிய மொழிகளில் காணப்படும் கீவ்சோச் என்ற தேவதையுடன் சொற்பிறப்பியல் ரீதியாக தொடர்பில்லாதவள் என்றாலும், இவள் கீவ்சோச்சுடன் பெரும்பாலான குணாதிசயங்களைப் பகிர்ந்து கொள்கிறாள். சோரியா பெரும்பாலும் சூரியன், சந்திரன் சகோதரியாக சித்தரிக்கப்படுகிறாள். சில நேரங்களில் விடியலில் தோன்றும் வெள்ளி (கோள்) எனவும் அடையாளம் காணப்டுகிறாள். சூரியனின் அரண்மனையில் வசிக்கும் இவள் அவனுடைய வெள்ளைக் குதிரைகளைக் காக்கிறாள். காலையில் அவனுக்காக வாயிலைத் திறக்கிறாள். இதனால் சூரியன் வானத்தின் வழியாகப் பயணம் செய்ய முடியும்.}} மேலும் இவள் ஒரு கன்னியாக விவரிக்கப்படுகிறாள்.  
சோரியா வழிபாட்டு முறை இசுலாவிக் நாட்டுப்புறக் கதைகளில் மட்டுமே தோன்றினாலும், அதன் வேர்கள் இந்தோ-ஐரோப்பிய பழங்காலத்திற்குச் செல்கின்றன. மேலும் கீவ்சோச் என்ற தெய்வத்துடன் பெரும்பாலான குணாதிசயங்களைப் பகிர்ந்து கொள்கிறாள். சோரியா , புனித ஜார்ஜ் , நிக்கலசு போன்றவர்களுடன் விடியலின் பண்புகளை பெரும்பாலான தெய்வங்களுடன் பகிர்ந்து கொள்கிறார். தெய்வீக இரட்டையர்களான புனித ஜார்ஜ் மற்றும் புனிதநிக்கலசு ஆகியோருடன் ஒப்பிடப்படுகிறாள். சிவப்பு, தங்கம், மஞ்சள், ரோசா போன்ற நிறங்களுடனும் ஒப்பிடப்படுகிறாள். இவள் கடலில் உள்ள ஒரு மர்மமான தீவாக, அலையுடன் தோன்றி மறையும் திறன் கொண்டதாக விவரிக்கப்பட்டுள்ள புயான் தீவில் வசிப்பதாகவும் கருதப்படுகிறாள். மேலும் இவள் சூரியனுக்கான அவனுடைய அரண்மனைக் கதவைத் திறப்பதாகவும் ஒரு தங்கப் படகையும் ஒரு வெள்ளி துடுப்பையும் வைத்திருப்பதாவும் நம்புகின்றனர்
# சோர்யா

### பால்டிக் புராணம்

அறிஞர்களின் கூற்றுப்பரிசில் படி, லித்துவேனியா நாட்டுப்புறக் கதைகள் வாகரைன் மற்றும் ஆசுரைன் போன்ற ஒளிரும் தெய்வங்களுக்கு ஒரே மாதிரியான இரட்டை வேடத்தை வழங்குகின்றனref></ref> மாலை நட்சத்திரமான வாகைரைன், சூரிய தெய்வமான சவுலேக்கு படுக்கையை உருவாக்குவதாகவும், காலை நட்சத்திரமான ஆசுரைன் நெருப்பை உருவாக்கி மற்றொரு நாள் பயணத்திற்கு தயாவதாகவும் கதை உள்ளது. மற்ற கணக்குகளில், ஆசிரைன், வாகைரைன் ஆகியோர் சூரியன் மற்றும் சந்திரன் ஆகியோரின் மகள்கள் என்று கூறப்படுகிறது. மேலும் அவர்கள் தங்கள் தாயின் அரண்மனை மற்றும் குதிரைகளை பராமரிப்பதாகவும் கதை கூறுகிறது.
# சோர்யா

## உருசிய பாரம்பரியம்

உருசிய பாரம்பரியத்தில், இவர்கள் பெரும்பாலும் இரண்டு கன்னி சகோதரிகளாகத் தோன்றுகிறார்கள்: சோரியா (காலை) உட்ரென்னியாயா விடியலின் தெய்வமாகவும், சோரியா வெச்செர்னியாயா அந்திப்பொழுதின் தெய்வமாகவும் சித்தரிக்கப்படுகின்றனர். ஒவ்வொருவரும் சூரியனின் தங்க சிம்மாசனத்தின் வெவ்வேறு பக்கத்தில் நிற்பதாகவும், காலையில் சூரியன் புறப்பப்பதாகவும், இரவில் சூரியன் தன் இருப்பிடத்திற்குத் திரும்பும்போது மாலை சோரியா வாயிலை மூடுவதாகவும் கூறப்படுகிறது. சோரியாவின் தலைமையகம் புயான் தீவில் அமைந்திருந்தது.  
நல்ல அறுவடைகள் மற்றும் ஆரோக்கியத்திற்காக இவள் சார்யா என்றும் பிரார்த்தனை செய்யப்டுகிறாள்.
சார்யா ஒரு பாதுகாவலராகவும் கனவுகள் மற்றும் தூக்கமின்மையை அகறும் தெய்வமாகவும் கருதப்படுகிறாள்.
# சோர்யா

## இசுலாவிக் பாரம்பரியம்

தேவி சாரியா (மாற்றாக சோரி என்று அழைக்கப்படும் மூன்று தெய்வங்கள்) நோய்க்கு எதிராக போர்புரிபவளாக கருதப்படுகிறாள்.  
=
# மாசி சடையன்

**மாசி சடையன்** (*Masi Sadaiyan*) என்பவர் தமிழ்நாட்டின் செங்கல்பட்டு மாவட்டத்தினைச் சேர்ந்த புகழ்பெற்ற பாம்பு பிடிப்பவர். 2023-ஆம் ஆண்டில் சமுதாயப் பணியாற்றியமைக்காக வடிவேல் கோபாலுடன் இணைந்து இந்திய அரசு குடிமக்களுக்கு வழங்கும் நான்காவது உயரிய விருதான பத்மசிறீ விருதினைப் பெற்றவர். இருளர் சமூகத்தினரான இவர், இருளர் பாம்புப் பிடிப்புக் கூட்டுறவுச் சங்கத்தில் உறுப்பினராகவும் உள்ளார். இவர் நச்சுப் பாம்பு உள்ளிட்ட பலவகைப் பாம்புகளையும் இருளர்களின் பாரம்பரிய முறைப்படி பிடிப்பவர்.  
பல ஆண்டுகளாக பல்வேறு மனித வாழிடங்களில் காணப்படும் நச்சுப் பாம்புகளை பிடித்து மக்களை ஆபத்திலிருந்து காப்பாற்றியுள்ளார். இப்பாம்புகளிலிருந்து நச்சினை எடுத்து மருந்தாகப் பயன்படுத்த உதவியதோடு, பிடிக்கும் பாம்புகளை வனத்தில் இட்டு பல்லுயிர் பெருக்கத்திற்கும் தனது பங்களிப்பினைப் பதினாறாவது வயது முதல் செய்து வருகின்றார். இவரது பணியினைப் பாராட்டும் வகையில் இவருக்கு 2023ஆம் ஆண்டிற்கான பத்மசிறீ விருதினை இந்திய அரசு வழங்கியுள்ளது. இவருடன் பாம்புகளைப் பிடிக்கும் வடிவேல் கோபாலும் இந்த விருதினைப் பெறுகிறார். இவர்கள் தமிழகத்தில் மட்டுமின்றி இந்தியாவின் பலபகுதிகளிலும் பல ஆயிரக்கணக்கான பாம்புகளைப் பிடித்துள்ளனர்.  
உரோமுலசு விட்டேக்கரின் உதவியுடன் 2016ஆம் ஆண்டு தாய்லாந்துக்குச் சென்று ராஜநாகங்களையும் 2017ஆம் ஆண்டு அமெரிக்காவின் புளோரிடா மாநிலத்திற்குச் சென்று, பிடிப்பதற்கு அரிய பர்மிய பைத்தான் வகை பாம்புகளையும் பிடித்துள்ளனர்.
# சோளி

**சோளி** (**choli**) (இந்தி: चोली, உருது: چولی, , , நேபாளி: चोलो *cholo*) தென்னிந்தியாவில் (கன்னடம்: ರವಿಕೆ, தெலுங்கு: రవికె, தமிழ்: இரவிக்கை எனப்படும். வட இந்தியப் பெண்களின் மார்பை மறைக்கும் சோளி மேல் ஆடை, பொதுவாகக் குட்டையாக வெட்டப்பட்டு இருக்கும். இது இந்தியத் துணைகண்டத்தில் புடவையுடன் அணியப்படுகிறது. சோளி காக்ரா சோளி உடையின் ஒரு பகுதி ஆகும். வட இந்தியாவின் குஜராத் மாநிலத்தின் பாலன்பூர் பகுதிகளில் சோளியை *போல்கா* என அழைப்பர்.
# சோளி

## சோளியின் பரிணாம வளர்ச்சி

பகுதியின் சோளி]]  
கள் கொண்ட கன்னடப் பெண்களின் சோளி, ஆண்டு 1855–1879]]  
பெண்கள் அணியும் பண்டைய மார்புக் கச்சையிலிருந்து சோளியாக வடிவம் மாறியது.
கிமு முதல் ஆயிரமாவது ஆண்டுகளில் மகாராட்டிரா மற்றும் குஜராத் மாநிலங்களில் கண்டுபிடித்த ஓவியங்கள் மூலம் சோளியின் முதல் வடிவம் கிடைக்கப்பெற்றது.கிபி முதல் நூற்றாண்டில் சோளி பல பிரதேசங்களுக்கு உகந்தவாறு உருவாகியது என பண்டைய ஓவியங்களும், சிற்பங்களும் எடுத்துரைக்கிறது.  
துவக்க கால சோளிகள் மார்பை மூடியவாறும், முதுகுப் பக்கம் நூலால் கட்டப்பட்டிருக்கும். இவ்வகையான சோளிகள் தற்போதும் இராஜஸ்தான் மாநிலத்தில் பல பகுதிகளில் பெண்கள் அணிந்துள்ளனர். தமிழ்நாட்டின் இரவிக்கை பெண்களின் மார்பையும், முதுகையும் மறைத்திருக்கும் வகையில் வடிவமைத்திருப்பர். ஆனால் வட இந்தியாவில் சோளி மார்பை மறைந்திருப்பதுடன், முதுகுப் பக்கத்தில் நூலால் கட்டப்பட்டிருக்கும். இந்தி மொழி பேசும் பகுதிகளான அரியானா, உத்தரப் பிரதேசம் மாநிலங்களில் பெண்கள் சோளி மீது *கன்சிலி* எனும் துணியை முகத்தை மறைக்க முக்காடாகப் போட்டுக் கொள்கின்றனர்.
# சோளி

## சோளியின் வடிவம் மாறும் காலங்கள்

சிஃப்பான் மற்றும் பட்டு முறையான சந்தர்ப்பங்களுக்கு மிகவும் பொருத்தமானவை. வடிவமைப்பாளர்கள் சோளியை பரிசோதித்து, இந்திய துணைக்கண்டத்தில் நவீன கலாச்சார பாணியில் தாக்கத்தை ஏற்படுத்துகிறார்கள்.முதுகு இல்லாத சோளி அல்லது சரம் கொண்ட சோளிகள் தயாரித்து அசத்துகிறார்கள்.  
வடிவமைப்பாளரும் அழகியல் கடை உரிமையாளருமான அனுபமா ராஜ் கருத்து தெரிவிக்கையில், "சோளியை பலவிதமான ஆடைகளுடன் அணியக்கூடிய வகையில் மீண்டும் கண்டுபிடிக்க வேண்டிய அவசியம் உள்ளது. சோளியை இரவிக்கையின் சிதைந்த வடிவமாக நாம் பார்க்கிறோம். நாம் சோளியை மறுகட்டமைக்க வேண்டும்."வடிவமைப்பாளராக மாறிய ஏற்றுமதியாளரான பாபி மாலிக் கருத்து தெரிவிக்கையில், "பெண்களுக்காக உருவாக்கப்படும் அனைத்து ஆடைகளிலும் சோளி மிகவும் உணர்வு பூர்வமானது. இது பெண்மையின் தோற்றத்தைப் புகழ்வது மட்டுமல்லாமல், ஒரு பெண்ணின் காதல் உணர்வையும் வெளிப்படுத்துகிறது. இந்திய ஆடைவடிவமைப்பாளர்கள் சோளிக்கு சர்வதேச தோற்றத்தை கொடுத்து இன்னும் அழகாக்குகின்றனர்.
# சோளி

## பிரபல திரைப்படத்தில் சோளிப் பாட்டு

சஞ்சய் தத், மாதுரி தீட்சித் நடித்து 1993ல் வெளியான *கல் நாயக்* எனும் இந்தி திரைப்படத்தில் *சோளி கி பீச்சே கியா ஹை* பாடப்பட்ட பாட்டு இந்தியாவில் சர்ச்சையை ஏற்படுத்தியது.
# சோளி

## இதனையும் காண்க

- இரவிக்கை
- புடவை
- பஞ்சாபி காக்ரா
# இந்து சோதிடம்

**இந்து சோதிடம்** (*Hindu astrology*) என்பது பாரம்பரிய இந்து சோதிட அமைப்பாகும். இது **இந்திய சோதிடம்** என்றும் சமீப காலங்களில் **வேத சோதிடம்** என்றும் அழைக்கப்படுகிறது. இது இந்து சமயத்தில் உள்ள ஆறு துணைத் துறைகளுள் இதுவும் ஒன்றாகும். இது வேதங்களின் ஆய்வுடன் இணைக்கப்பட்டுள்ளது. வேதங்களுக்குள் வானியல் பற்றிய ஆரம்பகால நூல்களில் *வேதாங்க சோதிடமும்* ஒன்றாகும். சில அறிஞர்கள் இந்திய துணைக் கண்டத்தில் நடைமுறையில் உள்ள சாதக சோதிடம் பண்டைய கிரேக்க மதத்தின் பிற்பகுதியான வடிவ எலனிஸ்டிக் தாக்கங்களிலிருந்து வந்தது என்று நம்புகிறார்கள். இருப்பினும், இது ஒரு தீவிர விவாதத்திற்குரியது. மேலும் மற்ற அறிஞர்கள் கிரேக்க சோதிடத்துடன் தொடர்பு கொண்டாலும் சுயாதீனமாக வளர்ந்ததாக நம்புகின்றனர்.  
2001ஆம் ஆண்டு ஆந்திரப் பிரதேச உயர் நீதிமன்றம் சோதிடத்திற்கு ஆதரவாக அளித்த தீர்ப்பைத் தொடர்ந்து, சில இந்தியப் பல்கலைக்கழகங்கள் இப்போது இந்து சோதிடத்தில் முதுநிலை பட்டங்களை வழங்குகின்றன. ஆனாலும் சோதிடம் என்பது ஒரு போலி அறிவியல் என்பது அறிவியலாலர்களின் கருத்தாக உள்ளது.
# இந்து சோதிடம்

## சொற்பிறப்பியல்

சோதிடம், *ஜோதிஷ்* என்ற வார்த்தையிலிருந்து தோன்றியது என மோனியர்-வில்லியம்ஸ் கூறுகிறார். அதாவது ஞாயிறு அல்லது சந்திரன் அல்லது வானத்தின் உடல் போன்ற ஒளியுடன் தொடர்புடையது. சோதிடம் என்ற சொல் வானியல், சோதிடம் மற்றும் வானியல் உடல்களின் இயக்கங்களைப் பயன்படுத்தி நேரத்தைக் கணக்கிடும் அறிவியல் ஆகியவற்றை உள்ளடக்கியது. இது நேரத்தைப் பேணுதல், நாட்காட்டிகளைப் பராமரித்தல் மற்றும் வேத சடங்குகளுக்கான நல்ல நேரங்களைக் கணிப்பது ஆகியவற்றை நோக்கமாகக் கொண்டது. ஆரம்பகாலசோதிடம் தியாக சடங்குகளுக்கான தேதிகளை தீர்மானிக்க ஒரு நாட்காட்டியை தயாரிப்பதில் அக்கறை கொண்டிருந்தது. எலனிஸ்டிக் சோதிடம் மற்றும் வானியல் ஆகியவை மேழத்தில் தொடங்கும் பன்னிரண்டு இராசிகளையும், ஏறுவரிசையில் தொடங்கும் பன்னிரண்டு சோதிட இடங்களையும் கடத்தியது. இருப்பினும் எஞ்சியிருக்கும் ஒரே பதிப்பு இசுபுஜித்வாஜாவின் வசனப் பதிப்பு ஆகும். இது கி.பி 270 இல் இருந்தது.
# இந்து சோதிடம்

## சோதிடம் ஒரு அறிவியலாக

சோதிடம் விஞ்ஞான சமூகத்தால் பிரபஞ்சத்தை விவரிக்கும் சக்தி இல்லை என்று நிராகரிக்கப்பட்டது. சோதிடத்தின் அறிவியல் சோதனை நடத்தப்பட்டது. மேலும் சோதிட மரபுகளில் கோடிட்டுக் காட்டப்பட்டுள்ள வளாகங்கள் அல்லது உத்தேச விளைவுகளை ஆதரிக்க எந்த ஆதாரமும் கிடைக்கவில்லை. நட்சத்திரங்கள் மற்றும் கிரகங்களின் நிலைகள் மற்றும் இயக்கங்கள் பூமியில் உள்ள மக்களையும் நிகழ்வுகளையும் பாதிக்கும் வகையில் சோதிடர்களால் முன்மொழியப்பட்ட எந்த வழிமுறையும் இல்லை. ஒரு போலி அறிவியலாக அதன் நிலை இருந்தபோதிலும், சில மத, அரசியல் மற்றும் சட்ட சூழல்களில், சோதிடம் நவீன இந்தியாவில் அறிவியல்களில் ஒரு இடத்தைத் தக்க வைத்துக் கொண்டுள்ளது.
# இந்து சோதிடம்

## கிரகத்தின் சொந்த வீடு, உச்ச வீடு, நீச்ச வீடு, எதிர் வீடு

| சூரியன் | சிம்மம் (Leo) | மேஷம் (Aries) | துலாம் (Libra) | கும்பம் (Aquarius) |  |
| --- | --- | --- | --- | --- | --- |
| சந்திரன் | கடகம் (Cancer) | ரிஷபம் (Taurus) | விருச்சிகம் (Scorpio) | மகரம் (Capricorn) |  |
| புதன் | மிதுனம் (Gemini), கன்னி (Virgo) | கன்னி (Virgo) | மீனம் (Pisces) | தனுசு (Sagittarius), மீனம் (Pisces) |  |
| சுக்கிரன் | ரிஷபம் (Taurus), துலாம் (Libra) | மீனம் (Pisces) | கன்னி (Virgo) | மேஷம் (Aries), விருச்சிகம் (Scorpio) |  |
| செவ்வாய் | மேஷம் (Aries), விருச்சிகம் (Scorpio) | மகரம் (Capricorn) | கடகம் (Cancer) | துலாம் (Libra), ரிஷபம் (Taurus) |  |
| குரு | மீனம் (Pisces), தனுசு (Sagittarius) | கடகம் (Cancer) | மகரம் (Capricorn) | மிதுனம் (Gemini), கன்னி (Virgo) |  |
| சனி | கும்பம் (Aquarius), மகரம் (Capricorn) | துலாம் (Libra) | மேஷம் (Aries) | கடகம் (Cancer), சிம்மம் (Leo) | } |
# இந்து சோதிடம்

## பாவம் / பாவகம் - வீடுகள்

இந்து ஜாதகம் வாழ்க்கை 360° வட்டம் வீடுகளாகப் பிரிக்கப்பட்டு, சக்கரத்தில் உள்ள தாக்கங்களைச் செயல்படுத்தும் ஒரு வழியைக் குறிக்கிறது. ஒவ்வொரு வீட்டிலும் தொடர்புடைய காரகம் ( சமஸ்கிருதம் : ' குறிப்பான்'), ஒரு குறிப்பிட்ட வீட்டின் விளக்கத்தை மாற்றக்கூடிய கிரகங்கள் உள்ளன. ஒவ்வொரு பாவமும் ஜாதகத்தின் எந்த விளக்கப்படத்திலும் பன்னிரண்டு பாவங்களுடன் 30° வளைவைக் கொண்டுள்ளது . இவை எந்த ஜாதக ஆய்விலும் ஒரு முக்கிய பகுதியாகும், ஏனெனில் 'இருப்பின் நிலை' என்று புரிந்து கொள்ளப்படும் பாவங்கள், ஜோதிட அறிகுறிகளை பூர்வீகத்திற்குத் தனிப்பயனாக்குகின்றன, மேலும் ஒவ்வொரு ராசியும் அதன் உண்மையான இயல்பைக் குறிப்பிடுவதைத் தவிர, ஆக்கிரமிக்கப்பட்ட பாவத்தின் அடிப்படையில் நபர் மீது அதன் தாக்கத்தை வெளிப்படுத்துகிறது . ஜோதிஷத்தின் பல்வேறு அம்சங்களைப் படிப்பதற்கான சிறந்த வழி, உண்மையான நபர்களின் விளக்கப்பட மதிப்பீட்டில் அவற்றின் பங்கையும் அவை எவ்வாறு விளக்கப்படுகின்றன என்பதையும் காண்பதாகும்.  
பாவங்களின் அர்த்தங்கள் மேற்கத்திய ஜோதிடத்தில் உள்ள மும்மூர்த்திகளைப் போலவே இருக்கின்றன. வீடுகள் நான்கு புருஷார்த்தங்களாக (சமஸ்கிருதம்: 'வாழ்க்கையில் நோக்கங்கள்') பிரிக்கப்பட்டுள்ளன, அவை வீட்டின் மனநிலை அல்லது பொருளைக் குறிக்கின்றன. இந்த நான்கு புருஷார்த்தங்கள் தர்மம் (கடமை), அர்த்தம் (வளங்கள்), காமம் (இன்பம்) மற்றும் மோட்சம் (விடுதலை) ஆகும் . அவை பின்வருமாறு 12 பாவங்களுடன் ஒத்துப்போகின்றன:  
- தர்மம் - 1வது, 5வது மற்றும் 9வது பாவங்கள் - ஒரு பாதையையும் நோக்கத்தையும் கண்டுபிடிக்க வேண்டிய அவசியம்.
- அர்த்த - 2வது, 6வது மற்றும் 10வது பாவங்கள் - அந்தப் பாதையை நிறைவேற்றத் தேவையான வளங்களைப் பெற வேண்டிய அவசியம்.
- காமம் - 3வது, 7வது மற்றும் 11வது பாவங்கள் - இன்பம் மற்றும் இன்பத்திற்கான தேவை.
- மோட்சம் - 4வது, 8வது மற்றும் 12வது பாவங்கள் - உலகத்திலிருந்து விடுதலை பெற வேண்டிய அவசியம்.
வாழ்க்கையின் இந்த 4 நோக்கங்களும் மேலே உள்ள வரிசையில் 12 பாவங்கள் வழியாக 3 முறை மீண்டும் மீண்டும் செய்யப்படுகின்றன:  
முதல் சுற்று, பாவங்கள் 1 முதல் 4 வரை, தனிநபருக்குள் இருக்கும் செயல்முறையைக் காட்டுகின்றன.
இரண்டாவது சுற்று, பாவங்கள் 5 முதல் 8 வரை, மற்றவர்களுடன் தொடர்பு கொள்வதில் உள்ள ரசவாதத்தைக் காட்டுகிறது.
மூன்றாவது சுற்று, பாவங்கள் 9 முதல் 12 வரை, சுயத்தின் உலகளாவியமயமாக்கலைக் காட்டுகிறது.  
| 1 | 2 | 3 | 4 |  |
| --- | --- | --- | --- | --- |
| 5 | 6 | 7 | 8 |  |
| 9 | 10 | 11 | 12 | } |
# நாகா இனங்களின் பாரம்பரிய பண்டிகைகளின் பட்டியல்

ஆண்டின் ஒவ்வொரு மாதங்களிலும் திருவிழாக்கள் கொண்டாடப்படுவதால் நாகலாந்து 'திருவிழாக்களின் நாடு' என்று அழைக்கப்படுகிறது. நாகலாந்து பழங்குடியினரின் அடிப்படை தொழில் விவசாயம் ஆகும். எனவே அவர்களின் அனைத்து திருவிழாக்களும் விவசாயம் மற்றும் இயற்கையின் ஆசீர்வாதங்களுக்கு நன்றி செலுத்துதல் மற்றும் மகிழ்வித்தல் அத்தோடு அவர்களின் எளிய வாழ்க்கை முறைகளை அடிப்படையாகக் கொண்டே அமைந்துள்ளது. நாகலாந்தில் அங்கீகரிக்கப்பட்ட பழங்குடியினர்பதினேழு வகைகளில் உள்ளனர். நாகலாந்து அரசால் அங்கீகரிக்கப்படாத பிற பழங்குடியினரும் சிறுபான்மையாக உள்ளனர்.ஒவ்வொரு நாகா பழங்குடியினருக்கும் தனித்துவமான மற்றும் உள்ளுர் திருவிழாக்கள் உள்ளன.
# நாகா இனங்களின் பாரம்பரிய பண்டிகைகளின் பட்டியல்

## பட்டியல்

குழு சார்ந்த திருவிழாக்கள்:
| *அயோலாங்* | கொன்யாக் | ஏப்ரல் (முதல் வாரம்) |
| --- | --- | --- |
| சாகா, *கான்-* *ங்காய்*, *ஹெகா என்'கி*, *எம்லீ-ங்யி* | Zeliangrong சமூகங்கள் - ( Liangmei, Rongmei, மற்றும் Zeme ) | *Melei-Ngyi க்கு* டிசம்பர் (கடைசி வாரம்), 10 மார்ச் |
| *சவான் கும்ரின்* | அனல் | அக்டோபர் (23) |
| *சித்துனி* | மாவோ | ஜனவரி (7) |
| *லூயிரா ஃபானிட்* | தங்குல் | பிப்ரவரி/மார்ச் |
| *Metümnyo* | யிம்கியுங் | ஆகஸ்ட் (இரண்டாம் வாரம்) |
| *மியு* | கியாம்நியுங்கன் | மே (இரண்டாம் வாரம்) |
| *மோட்சு* | Ao | மே (முதல் வாரம்) |
| *முங்முங்* | சங்கடம் | செப்டம்பர் (முதல் வாரம்) |
| *Monyü* | Phom | ஏப்ரல் (முதல் வாரம்) |
| *நக்னியூலம்* | சாங் | ஜூலை (இரண்டாம் வாரம்) |
| *ங்காடா* | ரெங்மா | நவம்பர் (கடைசி வாரம்) |
| *செக்ரெனி*, *டெ-ல் குகு* | அங்கமி | பிப்ரவரி, ஜூலை |
| *Sükhrünyie*, *Tsükenyie* | சகேசங் | ஜனவரி & மார்ச்/ஏப்ரல் |
| *தூனி* | பூமை | ஜனவரி (18 முதல் 22 வரை) |
| *டோகு எமோங்* | லோதா | நவம்பர் (முதல் வாரம்) |
| *துலூனி*, *அஹுனா* | சுமி | ஜூலை |
| *யெம்ஷி* | போச்சூரி | செப்டம்பர்/அக்டோபர் |
# நாகா இனங்களின் பாரம்பரிய பண்டிகைகளின் பட்டியல்

## பட்டியல்

### இனங்களுக்கிடையிலான திருவிழாக்கள்

பல்வேறு குழுக்களுக்கு இடையேயான தொடர்புகளை மேம்படுத்துவதற்காக , நாகாலாந்து அரசாங்கம் 2000 ஆம் ஆண்டு முதல் வருடாவருடம் ஹார்ன்பில் திருவிழாவை ஏற்பாடு செய்துள்ளது. பழங்குடியினருக்கு இடையிலான பிற திருவிழாக்கள் லுய் நகாய் நி மற்றும் நாகா புத்தாண்டு விழா போன்றவையாகும்.
| *ஹார்ன்பில் திருவிழா* | நாகாலாந்தின் நாகர்கள் | டிசம்பர் (1–10) |
| --- | --- | --- |
| *Lui Ngai Ni* | மணிப்பூரின் நாகர்கள் | பிப்ரவரி (14–15) |
| *நாகா புத்தாண்டு விழா* | மியான்மரின் நாகர்கள் | ஜனவரி (மத்தியில்) |
# ரன் பேபி ரன் (2023 திரைப்படம்)

***ரன் பேபி ரன்*** என்பது தமிழ் அதிரடித் திரைப்படமாகும், இத்திரைப்படத்தை ஜியென் கிருஷ்ணகுமார் எழுதி இயக்கியுள்ளார். இப்படத்தில் ஆர்ஜே பாலாஜி மற்றும் ஐஸ்வர்யா ராஜேஷ் நடித்துள்ளனர். இது 3 பிப்ரவரி 2023 அன்று திரையரங்குகளில் வெளியானது.
# ரன் பேபி ரன் (2023 திரைப்படம்)

## நடிகர்கள்

- ஆர்ஜே பாலாஜி
- ஐஸ்வர்யா ராஜேஷ்
- இஷா தல்வார்
- ராதிகா சரத்குமார்
- ஸ்ம்ருதி வெங்கட்
- பகவதி பெருமாள்
- ஹரீஷ் பேரடி
- விவேக் பிரசன்னா
- தமிழ்
- நாகினி டு
- ராஜ் ஐயப்பா
- ஜோ மல்லூரி
- ஜார்ஜ் மரியன்
# ரன் பேபி ரன் (2023 திரைப்படம்)

## தயாரிப்பு

15 டிசம்பர் 2022 அன்று, ஆர்ஜே பாலாஜி மற்றும் ஜியென் கிருஷ்ணகுமார் ஒரு படத்தில் இணைவார்கள் என்று அறிவிக்கப்பட்டது. ஆர்ஜே பாலாஜியின் முதல் ஆக்சன் திரில்லர் படமான இந்தப் படத்திற்கு *ரன் பேபி ரன்* என்று பெயரிடப்பட்டது. படத்தின் முதல் பார்வை சுவரொட்டியும் அதே நாளில் வெளியிடப்பட்டது. 11 ஜனவரி 2023 அன்று பொங்கல் பண்டிகையை ஒட்டி படத்தின் காட்சியை தயாரிப்பாளர்கள் வெளியிட்டனர்.
# ரன் பேபி ரன் (2023 திரைப்படம்)

## இசை

இத்திரைப்படத்தித்கு சாம் சிஎஸ் இசை அமைத்துள்ளார்.
# ரன் பேபி ரன் (2023 திரைப்படம்)

## வெளியீடு

படம் 3 பிப்ரவரி 2023 அன்று திரையரங்குகளில் வெளியிட முன்னர் திட்டமிடப்பட்டிருந்தது. படத்தின் டிரெய்லர் 19 ஜனவரி 2023 அன்று வெளியிடப்பட்டது திட்டமிடப்பட்டபடியே பிப்ரவரி 3, 2023 இல் திரையரங்குகளில் வெளியிடப்பட்டது.  
திரைப்படத்தின் டிஜிட்டல் உரிமையை டிஸ்னி+ ஹாட்ஸ்டார் வாங்கியது. சாட்டிலைட் உரிமை ஸ்டார் விஜய்க்கு விற்கப்பட்டது.